Status på helhedsplan

**27. maj 2015**

Orientering om status på helhedsplan for afdeling 158-0 Skallerupvej

NU sker der virkelig noget i renoveringsprojektet! ☺

Landsbyggefonden har oplyst, at de vil støtte den skitserede helhedsplan, og næste skridt i sagen er, at vi skal have jer – afdelingens beboere – til at godkende at der arbejdes videre med projektet.

Proceduren for beboernes godkendelse vil i korte træk se således ud:

* 9. juni afholdes INFORMATIONSMØDE kl. 17-19.  
  På informationsmødet fortæller rådgiverteamet om helhedsplanen og tidsrammen for projektet. Efterfølgende bliver der mulighed for at stille spørgsmål og se nærmere på de overordnede tegninger, der er udarbejdet på nuværende tidspunkt.
* 10. juni omdeles INDKALDELSE til ekstraordinært afdelingsmøde, vedlagt afstemningsgrundlaget - en overordnet beskrivelse af projektet samt et fremtidigt huslejebudget for afdelingen efter renoveringen.
* 17. juni afholdes SPØRGEAFTEN kl. 15-19.  
  Denne eftermiddag/aften vil rådgiverteamet og Lejerbos administration står til rådighed, hvis afdelingens beboere har spørgsmål til projektet og det udleverede afstemningsgrundlag – både til projekt, tidsplan, genhusning, proces, m.v.
* 25. juni afholdes EKSTRAORDINÆRT AFDELINGSMØDE kl. 19-21.  
  På mødet afholdes en afstemning, hvor afdelingens beboere angiver om der kan arbejdes videre med projektet. Hvis projektet godkendes, foretages der efterfølgende valg til de arbejdsgrupper, hvor der er mulighed for beboerdeltagelse.

Når afdelingens beboere har godkendt helhedsplanen på det ekstraordinære afdelingsmøde, indsendes referatet fra mødet til kommunen og Landsbyggefonden, og de giver herefter deres endelige accept af helhedsplanen.

På afdelingens årlige ordinære afdelingsmøde på mandag den 1. juni, vil der ikke blive snakket om helhedsplanen – kom derfor ned i fælleshuset til informationsmødet den 9. juni og hør om projektet! ☺

Med venlig hilsen

Lejerbo/byggeudvalget